Diari Oficial de la Generalitat Valenciana


Sumari del DOGV 4714, del 17-03-2004 (2004/2714)

RESOLUCIÓ de 5 de març de 2004, del director territorial de Cultura, Educació i Esport de Castelló, que determina el calendari ordinari i extraordinari d'admissió d'alumnes als centres docents no universitaris mantinguts amb fons públics per al curs 2003-2005.
--------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4714

Data del DOGV
:   17-03-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/2714


Data del document
:   05-03-2004

Organisme emissor
:   Conselleria de Cultura, Educació i Esport

Tipus de document
:   Resolució

Descriptors 

:   * accés a l'educació
    * alumnat
    * alumne
    * calendari escolar
    * ensenyament públic

RESOLUCIÓ de 5 de març de 2004, del director territorial de Cultura, Educació i Esport de Castelló, que determina el calendari ordinari i extraordinari d'admissió d'alumnes als centres docents no universitaris mantinguts amb fons públics per al curs 2003-2005. [2004/X2714]
  
El Decret 27 /1998 de 10 de març del Govern Valencià (DOGV de 26.03.98), modificat parcialment pel Decret 87/2001 de 24 d'abril (DOGV de 30.04.2001) regula l'admissió de l'alumnat als centres docents no universitaris de la Comunitat Valenciana sostinguts amb fons públics. El procediment d'admissió de l'alumnat als centres d'Educació Infantil, Educació Primària i Educació Secundària està regulat per l'Ordre de 3 d'abril de 1998 (DOGV de 08.04.98), modificada per l'Ordre de 2 de maig de 2001 (DOGV de 08.05.2001).
  
L'article quart de l'Ordre de 3 d'abril de 1998 estableix que en el primer trimestre de l'any natural, el director territorial dictarà una resolució que determine el calendari ordinari i extraordinari d'admissió de l'alumnat als centres docents, sostinguts a partir de fons públics, del seu àmbit competencial.
  
Per això, en virtut de les facultats que aquesta Direcció Territorial té conferides, resol:
  
Primer
  
El calendari que els centres sostinguts amb fons públics seguiran en els processos de confirmació de plaça i d'admissió de l'alumnat, serà el que escaiga als diferents nivells i etapes d'acord amb els annexos que s'anuncien a continuació i es desenvolupen tot seguit:
  
ANNEX I
  
Ensenyaments Preobligatoris i Obligatoris
  
I-A Confirmació de plaça en centres d'ESO.
  
I-B: Sol·licituds d'admissió en centres que impartisquen Educació Infantil/Educació Pre-escolar, Educació Primària i Educació Especial i Educació Secundària Obligatòria (1r, 2n, 3r i 4t ESO).
  
I-C: Sol·licituds d'admissió per a l'alumnat que cursa ensenyaments d'Educació Secundària Obligatòria (1r, 2n, 3r i 4t ESO).
  
ANNEX II
  
Ensenyaments Postobligatoris: per a les sol·licituds d'admissió d'alumnes en, Batxillerat LOGSE i Formació Professional Específica de Grau Mitjà.
  
Segon
  
Podran matricular-se en el primer curs del Segon Cicle d'Educació Infantil només els alumnes que hagen complit o que compliran 3 anys abans del 31 de desembre de 2004 (nascuts l'any 2001).
  
Tercer
  
Tots els alumnes que, per a continuar l'escolaritat obligatòria, s'hagen d'incorporar el curs 2004/2005 a un centre d'Educació Secundària Obligatòria públic, hauran de sol·licitar necessàriament, bé la confirmació de plaça segons el procediment i calendari establert a l'Annex I-A, o bé sol·licitar-la en el procés d'admissió, d'acord amb el calendari Annex I-B.
  
Quart
  
Les activitats del procés d'admissió les coordinaran les comissions d'escolarització, que exerciran les funcions previstes a l'article 13 del Decret 27/1998 i aquelles encomanades per l'article 6.3 de l'Ordre de 3 d'abril de 1998.
  
Els directors dels centres públics i privats concertats exposaran les normes que regulen l'admissió de l'alumnat al tauler d'anuncis, així com les vacants, les àrees d'influència i el Projecte Educatiu del centre.
  
Quint
  
La justificació de la renda anual de la unitat familiar per tal de justificar, si s'escau, aquest criteri, es farà mitjançant la presentació d'una còpia fefaent de l'apartat corresponent a la base imposable de la declaració de la renda de l'any 2002. Els Consells Escolars dels centres, d'acord amb el Reial Decret 1.466/2001 de 27.12.2001 (BOE de 28.12.2001), hauran de considerar com a salari mínim interprofessional la quantitat de 6.190,80 euros anuals que, als efectes de puntuació, serà computada a cadascun dels membres de la unitat familiar.
  
Sisé. Sol·licituds
  
Les sol·licituds s'hauran d'ajustar al model oficial, que serà facilitat gratuïtament pel centre docent, oficina de districte o ajuntament, segons establisca el Consell Escolar Municipal, on el pare, mare o tutor sol·licite la confirmació de la plaça o l'admissió de l'alumne a un centre.
  
Cal advertir que, d'acord amb l'article 14 de l'Ordre de 3 d'abril de 1998, sols es pot presentar una única sol·licitud d'admissió o confirmació. En cas que el sol·licitant presente més d'una instància (admissió més admissió o confirmació més admissió), no se'n tindrà en compte cap i es procedirà a l'escolarització de l'alumne al centre en què, una vegada finalitzat el procés d'admissió, queden llocs vacants.
  
Seté
  
Els alumnes admesos en el procés d'admissió formalitzaran la matrícula en les dates establertes en aquesta resolució. Es consideraran vacants les places assignades a aquells alumnes admesos que no hagen formalitzat la matrícula dins del termini i s'entendrà que aquests alumnes renuncien al lloc escolar assignat. (art. 23 del Decret 27/1998).
  
En aquest cas, les places vacants s'assignaran seguint l'ordre de preferència dels alumnes que figuren a la llista de no admesos, considerada com a llista d'espera en este procés. Si no hi hagués alumnes pendents d'admissió, es consideraran llocs escolars vacants i s'ocuparan segons corresponga.
  
Vuité
  
Als centres on s'impartisquen Ensenyaments postobligatoris, els alumnes que per a estos ensenyaments no hagen de canviar de centre i estiguen en en condicions de promocionar en finalitzar l'última avaluació, hauran de formalitzar la matrícula del curs següent en el període de matriculació ordinari
  
Nové
  
Els alumnes hauran d'aportar per a matricular-se la documentació que es requereix a l'article 35 de l'Ordre de 3 d'abril de 1998.A més, els alumnes que superen l'Educació Secundària Obligatòria i vulguen matricular-se en 1r. de Batxillerat LOGSE, en qualsevol de les seues modalitats, o a qualsevol dels cicles de Grau Mitjà de la Formació Professional Específica, hauran de presentar junt amb la sol·licitud d'admissió i la documentació, d'acord amb el calendari de l'Annex II, el Llibre d'Ensenyament Bàsic diligenciat i tancat pel centre on han finalitzat aquests ensenyaments, o una Certificació acreditativa de posseïr les condicions per tal que se'ls expedisca el títol de Graduat en Educació Secundària Obligatòria.
  
Deu
  
Els alumnes que accedisquen a tercer curs d'ESO presentaran en el moment de la matriculació o presentació de documentació al centre: el Número de la Seguretat Social (NUSS), d'acord amb el que estableix el Reial Decret 84/1996, de 26 de gener, pel qual s'aprova el Reglament General sobre inscripció d'empreses i afiliació, altes, baixes i variacions de dades de treballadors en la Seguretat Social (BOE de 27.2.96).
  
Onze
  
Tots els centres hauran de remetre finalitzats els processos de matriculació dels alumnes admesos, els Annexos V, VI, VII, VIII, IX, de l'Ordre, segons pertoque, a la Inspecció Educativa i a la Comissió d'Escolarització, així com els suports informàtics que li siguen sol·licitats.
  
Dotze
  
El alumnes matriculats en ESO durant el curs 2003-2004 en un IES o en un centre mantingut amb fons públics i que hagen de seguir, en el curs 2004-2005, estudis d'aquesta etapa en el mateix centre no necessiten participar en cap d'aquests processos de confirmació i d'admissió.
  
Tretze
  
La direcció dels centres d'Educació Infantil-Primària i dels centres de Educació Secundària comunicarà a la Comissió Municipal d'Escolarització i, si escau, als Serveis Socials de l'Ajuntament, mitjançant l'annex IV d'esta resolució, la relació dels alumnes que havent hagut de canviar de centre no s'han matriculat o no han fet acte de presència, abans de l'1 de novembre, al centre d'adscripció o al sol·licitat en admissió, després d'estudiar-ho a la Comissió de Convivència del Consell Escolar.
  
Catorze
  
En el moment d'efectuar la matrícula en el primer curs d'Educació Infantil, Educación Primària, Educació Secundària Obligatòria, Batxillerat i Cicles Formatiu de Formació Professional, s'haurà de presentar l'Informe de Salut de l'Escolar publicat per Ordre de 27 de febrer de 2002 de la Conselleria de Sanitat (DOGV de 27.3.2002), que substitueix al Document Sanitari d'Inici d'Etapa.
  
Este Informe de Salut de l'Escolar s'haurà de sol·licitar als professionals sanitaris dels centres d'Atenció Primària als quals correspon o correspondria l'atenció de la salut del xiquet o xiqueta en funció del seu lloc de residència, i independentment de la seua afiliació o no al Sistema Sanitari Públic.
  
Quinze
  
En la sessió constituent, la Comissió Municipal d'escolarització, per a quantificar les necessitats del seu àmbit competencial en l'escolarització de l'alumnat amb Necessitats Educatives Especials i de compensació educativa, recaptarà la informació que precise dels Serveis Socials de l'ajuntament corresponent, dels centres d'atenció primerenca, si els hi haguera, dels Serveis Psicopedagògics Escolars i/o Gabinets Psicopedagògics Municipals, de les Institucions sanitàries, dels propis centres docents i de les entitats que es considere escaient.
  
La Comissió Municipal d'escolarització, d'acord amb les dades i la informació obtinguda, decidirà els llocs escolars a reservar per a l'escolarització dels alumnes detectats, considerant també les possibles reduccions de ratio, que en el seu dia es determine en la corresponent resolució d'esta direcció territorial per a la escolarització de l'alumnat amb NEE.
  
La Comissió Municipal d'Escolarització, per tot això, detraurà de les vacants a ofertar pel sistema ordinari d'admissió d'alumant les places reservades per este punt.
  
DISPOSICIÓ TRANSITÒRIA
  
Quan els terminis establerts en aquesta resolució per a alguna de les activitats ordenades coincidesquen amb festes locals, queden autoritzats els Consells Escolars Municipals o de Centre per a introduir les variacions pertinents, sempre que no queden afectades les dates de principi i final del procés.
  
Aquestes modificacions es publicaran en els taulers d'anuncis de tots els centres de la localitat en el moment de la publicació de les vacants.
  
DISPOSICIÓ FINAL
  
Aquesta resolució serà tramesa a la Direcció dels centres afectats i als presidents dels Consells Escolars municipals.
  
Castelló de la Plana, 5 de març de 2004.- El director territorial: Francisco Baila Herrera.
  
ANNEX I-A
  
CALENDARI PER A LA CONFIRMACIÓ DE PLAÇA
  
EN CENTRES DE SECUNDARIA
  
1. Des del 29 fins al 31 de març.
  
Presentació de la sol·licitud de confirmació de plaça per al centre de Secundària de la seua àrea d'adscripció davant el director del centre de Primària, en el qual està matriculat l'alumne, d'acord amb el model Annex III, que s'adjunta a esta resolució.
  
En aquest cas, quan un alumne, dels que sol·liciten confirmació de plaça, siga un alumne integrat amb necessitats educatives especials, el centre d'Educació Infantil-Primària adjuntarà a la sol·licitud, la Resolució del dictamen d'escolarització o, en el seu defecte, document de l'avaluació psicopedagògica, on s'indicaran les necessitats educatives de l'alumne.
  
2. Fins al 2 d'abril.
  
Tramesa de la documentació presentada des del centre de Primària a l'IES d'adscripció
  
3. El 5 d'abril.
  
Publicació de les llistes provisionals de confirmació de plaça.
  
4. El 27 d'abril.
  
Publicació de les llistes definitives de confirmació de plaça.
  
ANNEX I-B
  
CALENDARI D'ADMISSIÓ I MATRÍCULA D'ALUMNES
  
ALS CENTRES D'ENSENYAMENTS D'EDUCACIÓ INFANTIL
  
 I EDUCACIÓ PRIMÀRIA
  
El calendari que caldrà seguir en el procés ordinari d'admissió d'alumnes d'Infantil, Primària i Secundària de tots els centres mantinguts amb fons públics serà el següent:
  
1. Fins al 28 d'abril.
  
a) Presentació en el centre, en el qual està matriculat l'alumne, de la sol·licitud de canvi de modalitat lingüística, si n'hi hagués plaça
  
2. Fins al 30 d'abril.
  
a) Publicitat en cada centre de les vacants existents després d'haver estudiat el centre corresponent les repercussions de l'aplicació de l'apartat a), l'alumnat escolaritzat per raons de transport escolar i els dictàmens previs d'escolarització, segons estableix l'article 6.k) de l'Ordre de 3 d'abril de 1998.
  
b) Publicitat de les àrees d'influència.
  
c) Publicitat del Projecte Educatiu del centre.
  
d) Publicidad de la legislació vigent que regula l'admissió de l'alumnat.
  
3. Del 3 de maig al 12 de maig.
  
Presentació de la sol·licitud d'admissió d'acord amb el model Annex II i dels documents acreditatius de les circumstàncies a què es refereixen els articles 14, 15, 16, 17, 19, 20, 21, 22, 23, 24, 25, 26 de l'Ordre de 3 d'abril de 1998 (DOGV 08/04/98).
  
4. Fins al 17 de maig.
  
Assignació de places per part dels centres de 1ª opció.
  
5. Fins al 21 de maig.
  
Assignació de places als centres de 2ª opció.
  
6. Fins al 27 de maig.
  
Assignació de places als centres de 3ª opció
  
7. El 8 de juny.
  
Publicació de les llistes provisionals d'alumnes admesos i no admesos d'acord amb els annexos X i XI.
  
8. Del 9 al 12 de juny.
  
Presentació de les reclamacions a les llistes provisionals davant el Consell Escolar del Centre
  
9. El 17 de juny.
  
Publicitat de les llistes definitives d'alumnes admesos i no admesos d'acord amb els annexos XII i XIII
  
10. Fins el 22 de juny
  
Entrega del Certificat acreditatiu de promoció al nivell següent o Annex VI a l'alumnat que participa en el procés d'admissió
  
11. Del 18 al 23 de juny
  
Presentació de reclamacions contra les llistes definitives davant la Comissió Municipal d'Escolarització, quan vinguen de centres públics, o davant aquesta Direcció Territorial quan vinguen de centres concertats.
  
12.Del 22 fins al 28 de juny.
  
Matriculació dels alumnes en els centres de Primària on han estat admesos.
  
Presentar, si és el cas, l'Annex VI de la Resolució de 28 de juliol de 1993, de la Direcció General de Centres Docents, per constatar la baixa i la situació acadèmica de l'alumne admés, en el procés ordinari d'admissió al centre corresponent.
  
13. Fins al 6 de juliol
  
Els centres de Primària remetran als IES on han estat admesos els alumnes que van sol·licitar plaça en el procés de confirmació, la documentació establerta, per garantir la mobilitat dels alumnes (Llibre d'Escolaritat, i els informes d'avaluació individualitzats).
  
14. Fins el 6 de juliol.
  
Adjudicació de vacants a les llistes d'espera del procés d'admissió, sempre que s'hagen matriculat a un altre centre adjudicat en el procés.
  
ANNEX I-C
  
CALENDARI D'ADMISSIÓ PER L'ALUMNAT
  
D'EDUCACIÓ SECUNDÀRIA OBLIGATÒRIA
  
Primera Fase
  
El calendari que caldrà seguir en procés d'admissió d'alumnes d'Educació Secundària Obligatòria o que vullgen cursar un Programa d'Iniciació Professional de tots els centres mantinguts amb fons públics serà el següent:
  
1. Fins al 30 d'abril.
  
a) Presentació en el centre, en el qual està matriculat l'alumne, de la sol·licitud de canvi de modalitat lingüística, si n'hi hagués plaça
  
2. Fins al 21 de maig.
  
a) Publicitat en cada centre de les vacants existents
  
b) Publicitat de les àrees d'influència.
  
c) Publicitat del Projecte Educatiu del centre.
  
d) Publicidad de la legislació vigent que regula l'admissió de l'alumnat.
  
e) Publicitat dels Programes d'Iniciació Professional
  
3. Del 24 al 28 de maig
  
Presentació de sol·licituds per a continuar cursant estudis d'ESO o Programes d'Iniciació Professional PIP
  
4. Fins el 18 de juny
  
Entrega del Certificat acreditatiu de promoció al nivell següent o Annex VI a l'alumnat que participa en el procés d'admissió
  
5. Fins el 18 de juny
  
Entrega del Certificat acreditatiu de promoció al nivell següent o Annex VI del l'alumnat que participa en el procés d'admissió al centre de primera opció on va presentar la instància.
  
6. El 21 de juny.
  
Assignació de places per part dels centres de 1ª opció.
  
7. El 24 de juny.
  
Assignació de places als centres de 2ª opció.
  
8. Fins a l'1 de juliol.
  
Assignació de places als centres de 3ª opció
  
9. El 7 de juliol.
  
Publicació de les llistes provisionals d'alumnes admesos i no admesos d'acord amb els annexos X i XI.
  
10. Del 7 al 9 de juliol ambdós inclosos.
  
Presentació de les reclamacions a les llistes provisionals davant el Consell Escolar del Centre
  
11. El 14 de juliol.
  
Publicitat de les llistes definitives d'alumnes admesos i no admesos d'acord amb els annexos XII i XIII
  
12. Del 14 al 16 de juliol
  
Presentació de reclamacions contra les llistes definitives davant la Comissió Municipal d'Escolarització, quan vinguen de centres públics, o davant aquesta Direcció Territorial quan vinguen de centres concertats.
  
13. Del 14 al 21 de juliol
  
Matriculació dels alumnes admesos als IES.
  
CALENDARI D'ADMISSIÓ PER L'ALUMNAT
  
D'EDUCACIÓ SECUNDÀRIA OBLIGATÒRIA
  
Segona Fase
  
El procés d'admissió continua en esta segona fase per als centres que impartisquen ensenyaments que comporten proves extraordinàries de setembre d'acord amb el següent calendari:
  
1. Fins al 7 de setembre.
  
Presentació de sol·licituds, per als alumnes que justifiquen canvi de domicili Acreditant amb l'Annex VI de la Resolució de 28 de juliol de 1993, de la Direcció General de Centres Docents, per constatar la baixa i la situació acadèmica de l'alumne
  
Entrega del Certificat acreditatiu de promoció al nivell següent o Annex VI de l'alumnat que participa en el procés d'admissió i que tenia acceptació condicionada, per poder escolaritzar-lo al nivell corresponent en funció de la promoció.
  
2 Fins al 7 de setembre.
  
Assignació de places per part dels centres de 1ª opció.
  
3- Fins al 8 de setembre.
  
Assignació de places als centres de 2ª opció.
  
4. Fins al 9 de setembre.
  
Assignació de places als centres de 3ª opció
  
5. Fins al 10 de setembre.
  
Publicació de les llistes provisionals d'alumnes admesos i no admesos.
  
6. Fins el 13 de setembre.
  
Presentació al centre de les reclamacions a la llista provisional.
  
7. El 14 de setembre.
  
Publicació de les llistes definitives dels alumnes admesos i no admesos.
  
8. Fins al 17 de setembre.
  
Presentació davant la Comissió .Municipal d'Escolarització. o el director Territorial de les reclamacions a la llista definitiva, segons hi escaiga.
  
9. Fins el 15 de setembre
  
Formalització de matrícula.
  
CALENDARI D'ADMISSIÓ PER L'ALUMNAT QUE
  
HA DE CURSAR UN PROGRAMA D'INICIACIÓ PROFESSIONAL
  
Segona Fase
  
El procés d'admissió per a l'alumnat que curse un Programa d'Iniciació Professional seguirà el següent calendari:
  
1. Fins al 7 de setembre.
  
Presentació de sol·licituds per als alumnes que sol·liciten un Programa d'Iniciació Professional
  
2 Fins al 7 de setembre.
  
Assignació de places per part dels centres de 1ª opció.
  
3- Fins al 8 de setembre.
  
Assignació de places als centres de 2ª opció.
  
4. Fins al 9 de setembre.
  
Assignació de places als centres de 3ª opció
  
5. Fins al 10 de setembre.
  
Publicació de les llistes provisionals d'alumnes admesos i no admesos.
  
6. Fins el 13 de setembre.
  
Presentació al centre de les reclamacions a la llista provisional.
  
7. El 14 de setembre.
  
Publicació de les llistes definitives dels alumnes admesos i no admesos.
  
8. Fins al 17 de setembre.
  
Presentació davant la Comissió Municipal d'Escolarització o el director Territorial de les reclamacions a la llista definitiva, segons escaiga.
  
9. Fins el 15 de setembre
  
Formalització de matrícula.
  
ANNEX II
  
CALENDARI D'ADMISSIÓ I MATRICULA D'ALUMNES
  
ALS CENTRES D'ENSENYAMENTS POSTOBLIGATORIS
  
El calendari que caldrà seguir en el procés d'admissió ordinària per als alumnes d'Ensenyaments Postobligatoris: Batxillerat LOGSE, Cicles Formatius de Grau Mitjà, serà:
  
CALENDARI ORDINARI
  
1. Fins al 16 de juny.
  
Publicació de vacants d'estos Ensenyaments.
  
Publicació de centres receptors y de les àrees d'influència
  
2. Del 16 fins al 23 de juny.
  
Presentació de la sol·licitud d'admissió i dels documents acreditatius de les circumstàncies a què es refereixen els articles 14-26 de l'Ordre de 3 d'abril de 1998. Els alumnes presentaran, així mateix, documentació acreditativa de la seua situació acadèmica que els permet accedir a l'ensenyança sol·licitada: Certificació amb l'Annex VI de la Resolució de 28 de juliol de 1993, de la Direcció General de Centres Docents, per constatar la situació acadèmica de l'alumne, Llibre d'Escolaritat d'Ensenyament Bàsic, correctament diligenciat, Certificat del Títol de FP-I o Prova d'accés al CFGM, segons els casos.
  
3. Fins el 23 de juny:
  
Presentació en el centre receptor del certificat acreditatiu d'haver superat la prova d'accés al Cicle sol·licitat per part dels aspirants a oferta restringida.
  
4. El 5 de juliol.
  
Assignació de places als centres de 1ª opció.
  
5. El 6 de juliol.
  
Assignació de places als centres de 2ª opció.
  
6. El 7 de juliol
  
Assignació de places als centres de 3ª opció.
  
7. El 9 de juliol
  
Publicació de les llistes provisionals d'admesos i no admesos d'acord amb els annexos X i XI
  
8. Fins al 13 de juliol.
  
Presentació al centre de les reclamacions a la llista provisional.
  
9. El 16 de juliol.
  
Publicació de les llistes definitives del procés d'admissió, d'acord amb els annexos XII i XIII
  
10. Fins al 22 de juliol.
  
Presentació de les reclamacions a la llista definitiva davant la Comissió Escolarització o bé a la Direcció Territorial, segons corresponga,
  
11. Fins al 23 de juliol.
  
Resolució de reclamacions a la llista definitiva del procés d'admissió.
  
12. Del 16 fins al 22 de juliol.
  
Els Centres matricularan els alumnes admesos en estos ensenyaments sempre que justifiquen documentalment reunir els requisits de titulació o haver superat la prova d'accés al cicle formatiu. Els alumnes que disposen d'ambdues vies (titulació i prova) han de renunciar a la plaça reservada per la prova.
  
CALENDARI EXTRAORDINARI
  
El procés extraordinari d'admissió exclusiu per als centres que impartisquen ensenyaments que comporten proves extraordinàries de setembre serà el següent:
  
1. Fins el 6 de setembre
  
Publicitat en cada centre de les vacants existents.
  
a) Publicitat de les àrees d'influència.
  
b) Publicitat del Projecte Educatiu del centre.
  
c) Publicitat de la legislació vigent que regula l'admissió de l'alumnat.
  
2. Fins al 7 de setembre.
  
Presentació de sol·licituds. Acreditació de la situació acadèmica de l'alumne amb el Llibre d'Escolaritat d'Ensenyament Bàsic correctament diligenciat al centre on va presentar la sol·licitud d'admissió, per tal de demostrar que reuneix els requisits acadèmics necessaris per accedir als ensenyaments sol·licitats.
  
3. Fins al 10 de setembre.
  
Publicació de les llistes provisionals d'alumnes admesos i no admesos.
  
4. Des del 10 fins al 13 de setembre.
  
Presentació al centre de les reclamacions a la llista provisional.
  
5. El 14 de setembre.
  
Publicació de les llistes definitives dels alumnes admesos i no admesos.
  
6. Fins al 21 de setembre.
  
Presentació davant el director Territorial de les reclamacions a la llista definitiva.
  
7. Fins el 15 de setembre
  
Formalització de matrícula.